  Майя Бывальцева 20-тӥ куартолэзе Россиысь кивалтэтлэн тӧроезлэн воштӥсез Ольга Голодец улосвылъёсын огъя кун экзаменъёслы дасяськонъя кенешон ортчытӥз. Со ласянь устоосыз улосъёс пӧлы Удмуртиез пыртӥз. 23-тӥ куартолэзе со сярысь ивортӥз элькун кивалтэтлэн тӧроез Виктор Савельев. Вераны кулэ, Удмуртиын 11-тӥ классын дышетскисьёслэн нырысетӥ экзамензы 27-тӥ куартолэзе ортчоз. Туэ элькунын кӧня ке выльдӥськонъёс пыӵатыны малпазы: куд-ог школаосын сотовой герӟетлэн тулкымъёсызлы вӧлмыны уз сётэ, нош Ижкарысь 56 номеро гимназиын йылпумъян ужъёсты экзамен бере ик сканировать карон технологиез эскерозы. Ольга Голодец огъя кун экзаменъёсты ортчытон дыръя видеоэскерон нуон ужпумез сак чакланы куриз. «Огъя кун экзаменъёсты ортчытонэз губернаторъёс чакланы кулэ, экзамен нунал азьын сое кужмоятыны курисько. Кытын ке тырмымтэос луизы ке, вань министръёс нимаз кылкутозы», — пусйиз Ольга Голодец. Тегъёс: Дышетон ВикторСавельев Удмуртия ЕГЭ пиналъёс школаос кивалтэт  